Document ID: /roh_data/filtered/fineweb-2-filterrobots_roh.jsonl.gz/67779

Derschader chantunal Pedrotti entra en la PPS dal Grischun
- Glindesdi, 12.12.2016, 10:15
Il derschader chantunal Davide Pedrotti da San Vittore è da nov commember da la PPS dal Grischun. Quai ha communitgà la partida. Pedrotti era vegnì elegì il prim da settember en quest uffizi sco candidat senza partida.
La PPS dal Grischun aveva crititgà lezza giada ch'ella haja era in dretg sin in sez en la dretgira chantunala. Lur candidat Fortunat Wolf, n'era betg vegnì elegì.
Sco la PPS dal Grischun scriva, haja Pedrotti inoltrà la dumonda da commembradi suenter sia elecziun. Tenor la partida saja la represchentanza da la lingua taliana tras Pedrotti in punct fitg impurtant, al qual ella saja uss suandada cun la recepziun dal nov derschader.
RR novitads 10:00